Συντεταγμένες: 36°58′25″N 24°43′25″E﻿ / ﻿36.97361°N 24.72361°E﻿ / 36.97361; 24.72361

Η **Απολλωνία** είναι παραδοσιακός οικισμός της Σίφνου και πρωτεύουσα του νησιού. Το όνομά της το πήρε από τον θεό Απόλλωνα. Σύμφωνα με τα αποτελέσματα της απογραφής του 2011 έχει 869 κατοίκους και είναι ο μεγαλύτερος οικισμός του νησιού. Αποκαλείται επίσης και Σταυρί.

Γενικά και ιστορικά στοιχεία
----------------------------

Η Απολλωνία βρίσκεται πάνω σε τρεις λόφους στο κέντρο της Σίφνου και χαρακτηρίζεται από την παραδοσιακή κυκλαδίτικη αρχιτεκτονική. Από το 1833 ως το 1836 αποτέλεσε πρωτεύουσα του δήμου Απολλωνίας ενώ στη συνέχεια ήταν πρωτεύουσα του δήμου Σιφνίων που προέκυψε από τη συνένωση των δύο δήμων του νησιού (Απολλωνίας και Αρτεμώνα - Κάστρου). Από το 1912 ως το 1997 διετέλεσε έδρα κοινότητας της επαρχίας Μήλου ενώ μετά τις αλλαγές του σχεδίου *Καποδίστριας* αναδείχτηκε πρωτεύουσα του δήμου Σίφνου. Στην Απολλωνία γεννήθηκαν ο σατιρικός ποιητής και δημοσιογράφος Κλεάνθης Τριαντάφυλλος (προτομή του οποίου βρίσκεται στην πλατεία Ραμπαγά) και ο Οικουμενικός Πατριάρχης Γρηγόριος Ζ΄.

Πολιτισμός - Αξιοθέατα
----------------------

Στην Πλατεία Ηρώου στεγάζεται το λαογραφικό μουσείο του νησιού, ενώ στον οικισμό εδρεύει το Φιλανθρωπικό Ίδρυμα Στυλιανού Πρόκου - *Η Αγία Αικατερίνη*, οι εγκαταστάσεις του οποίου χρησιμεύουν και ως χώρος πολιτιστικών και λοιπών εκδηλώσεων. Στην Απολλωνία υπάρχουν αρκετές εκκλησίες από τις οποίες ξεχωρίζουν η Παναγία η Ουρανοφόρα ή Γερανιοφόρα, οι ναοί του Σταυρού και του Αγίου Σώζοντα καθώς και η μονή του Θεολόγου του Μουγκού.

Απογραφές Πληθυσμού
-------------------

| Απογραφή | 1928 | 1940 | 1951 | 1961 | 1971 | 1981 | 1991 | 2001 | 2011 |
| --- | --- | --- | --- | --- | --- | --- | --- | --- | --- |
| Πληθυσμός | 619 | 694 | 508 | 941 | 882 | 841 | 689 | 942 | 859 |

Εικόνες
-------

* Νυχτερινή άποψη της ΑπολλωνίαςΝυχτερινή άποψη της Απολλωνίας
* Η θάλασσα από την ΑπολλωνίαΗ θάλασσα από την Απολλωνία
* Άποψη του οικισμού και του Αρτεμώνα από το μοναστήρι του Αγ. ΑνδρέαΆποψη του οικισμού και του Αρτεμώνα από το μοναστήρι του Αγ. Ανδρέα

Παραπομπές
----------

1. 1 2 3 4 5 6 7 8 9  Μιχαήλ Σταματελάτος - Φωτεινή Βαμβά Σταματελάτου, *Γεωγραφικό Λεξικό της Ελλάδας*, ΤΑ ΝΕΑ, 2012, Α' τόμος, σ. 90.
2. 1 2 3 4  ΑΠΟΛΛΩΝΙΑ - ΣΙΦΝΟΣ Σελίδα στο e-sifnos.com. Ανάκτηση 3 Απριλίου 2013
3. 1 2  «Απολλωνία (η) Δήμου Σίφνου Δημοτική Κοινότητα Απολλωνίας. Κυκλάδες». *dhmos.gr*. Δήμοι, πόλεις και χωριά Ελλάδας. Ανακτήθηκε στις 16 Αυγούστου 2016. [*νεκρός σύνδεσμος*]
4. ↑  «Τοπική Ιστορία». *dim-sifnou.kyk.sch.gr*. 12/θέσιο Δημοτικό Σχολείο Σίφνου. Αρχειοθετήθηκε από το πρωτότυπο στις 10 Οκτωβρίου 2016. Ανακτήθηκε στις 16 Αυγούστου 2016.
5. ↑  «Απολλωνία». *sifnos.gr*. Σίφνος. Ανακτήθηκε στις 16 Αυγούστου 2016.
6. ↑  Σταυρίδης, Βασίλειος. «Γρηγόριος Ζ´». *ec-patr.org*. Οικουμενικόν Πατριαρχείον. Αρχειοθετήθηκε από το πρωτότυπο στις 11 Απριλίου 2012. Ανακτήθηκε στις 16 Αυγούστου 2016.
7. ↑  «Απολλωνία ή Σταυρί». Δήμος Σίφνου. Ανακτήθηκε στις 9 Ιουλίου 2013. [*νεκρός σύνδεσμος*]
8. ↑  «Εκκλησίες και μοναστήρια στη Σίφνο». *e-sifnos.com*. e - Sifnos. Ανακτήθηκε στις 16 Αυγούστου 2016.

|  |  |  |  |  |  |
| --- | --- | --- | --- | --- | --- |
| 

| π • σ • ε
Οικισμοί και νησίδες του Δήμου Σίφνου |
| --- |
|  |
| 
* Αγία Μαρίνα
* Απολλωνία
* Αρτεμώνας
* Βαθύ
* Καμάρες
* Κάστρο
* Κάτω Πετάλι
* Κιτριανή (νησίδα)\*
* Πλατύς Γυαλός
* Τρουλάκι
* Φάρος
* Χερρόνησος
* Χρυσοπηγή
 |
|  |
| 
* Έδρα: Απολλωνία
* \*(Οικισμοί με μη μόνιμο πληθυσμό)
 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ελλάδα
 |

 |